106 
Singulae ossis pelvis (Tab. xiii. fig. 8.) partes os ilium (/. c. a.) elon- 
gatum ac teretiusculum, os pubis (/. c. b.) tenue, tuberositate anteriore 
notatum , et os ischii (/. c. c.), illis latius cumque congenere, cartilagine 
tenuiore intercedente, connexum, in acetabulo construendo invicem con- 
currunt firmiterque cohaerent, ut quoque conformatio pelvis Psammosauri 
repetatur ; quo fit, ut utrumque foramen ovale maximum invicem confluat. 
Idem quoque valet de ossibus extremarum partium, pedes anticos et 
posticos construentibus, quae consimilem omnino conformationem offerunt, 
dempta magnitudine omnium ossium multo minore ; in ceteris eadem exi- 
guorum digitorum longitudo idemque numerus plialangum singulis digitis, 
qualis in Psammosauro ; scilicet in anticis pedibus numero augentur 
phalanges inde a pollice , cui duae adsunt, insequenti jam digito tres , 
tertio qua tuor, at quarto quinque, quinto denique iterum tres. Sic quoque 
posticis pedibus singuli digiti aequabili proportione ad quartum usque 
longiores evadunt et phalanges numero increscunt, quo fit, ut pollici 
adsint duae, insequenti digito tres, tertio quatuor, quarto vero quinque, 
at quinto iterum tres, isque, quod in anticis pedibus quoque solet, omnium 
brevissimus sit , etiamsi os ejus metatarsi , cunctorum aliorum robustis- 
simum, et inflexum, ad modum illius in Psammosauro cum aliis jun- 
gatur. 
